Süttaa

SÜTTAA (alijunaiki:Encierro) Wainma tü kasa kapülainka natuma naa wayukana wanee shia tü Süttaakat  

Wanaa sümaa majayülüin wane jintut, asürünnüsü. Yaajee yaa, tü jietkat ottüsü sünain miyo'uwaa.  

SUTTAA 

Wanee jimolü majayutpa shia, asurutnusü supüla anaijatuin sukuaipa. Suuntapa tu palaajana'jatuka sükashi, asurutnusü müinka wanee juyaa, eere shikunuin sunain tu kasaa supushua, supüla juluunjatuin saín waneepia tu wakuaipaka. A

Asurutnusü sulu wanee miichi jouchon, shirunjatu wanee jiet waneshi, nojotsu sirunjatuin tooloyu.


Tu palaajana'jatuka apunuin Kai, kachetuinjatu sulu wanee süi, iipuna sutupa michika, anaajunjatu iipunamuin, supüla sujutajatuin tu kasaa mojusu sainraka jintuluiwa shia. 

Apunuin'tuanjatü oojinnut supüla kaikaa, müshia wanee ma'ali supüla sapainjatuin jemiai supüla ounajatuin tu kasaa mojusu sikiruka müshia kasaa sünaika. 

Tu soüshika sumaa shiika, nayaa aaimajaka sunain sutta. Achotonosü suwalaa, ekirajunusu sunain tu kasaa anaalulu sutuma jieyu, müinka saín einaa, anaa, alakajawaa, anaata sukuaipa wanee kasachiki.  

Suntapa sukualia sujuitajuin, aapinutshi süshikei supüla nianjachin akumajuin sukuaipa tu yonna sumaa ekawaa, supüla niiyatuinjatu sumüin supüshi, kaa majayuluinpain nüchon.   

Sumaiwa sukujala toushi,shiaja errajusu suchikua akuaipa, shikirajuin taya sunain jouin,jintuluin, jimoluin jee suntuin tanain majayula, suluje suleruin taya tei,yotusu wama supula wekirajain tuu kojutaka musia putchika ojuijirainjana suma. Joupa waya mioushi sunaije watujain suchira wei, jintutsu ekirajunusu sunain suntuin miowaka sulu wapune.Wanee jierru sushakatapa palajajanaska sukashia, aikalasu soushi, shii, suiru nakujuinjatu tuu kasa, choujaka sutujuin,alauleruinjatu sain.                          Tuu jietka kojutusu sanaije sumane.            Anukaja jolu suchikua tuu suttaka . Naa laulayukana,nachajain wunuliaka susuinjatka anatapaijatuin sutta, oyotonusu suwala, jeketuinjatu ,sushein, sujutuinjatu jouwaka, awachitnusu sou aterra supa michika ,ounamatuijatu tuu isha mojuska. Apurralaijatu nojotsu ekuijatuin asala, jime, katio, asuinjatu Jawapia , kasuolu, palise, ujolu jaisu pulana alakajushi    .     

Sukuwa'ipa tü süttakat  

Müsü sukuwa'ipa tü Süttakat mayaa. Tü jintutkat anajünaa aa'luu waneepia sütüma tü shiikat süpüla nnojolüin süpantanajaainjatüin, jee nnojolüinjatüin molüin seema süttaa müinjatü joo sukuwa'ipa.  

So'u tü Ka'i süntakalü o'u tü sükashiakat, eesü wanee kasairua aa'innakat sümüin. Shia shii sümaa soushi tü atüjaaka saa'u süntüin sümüin tü palajatkat sükashia.  

Maka nnojoliire na'yairua, eesü sü'irü, wane shipaya, eekai sülatüitpain sülu'upünaa tia akuwa'ipakat. Nnojotsü shianjatüin wane wayuu eekai naatajatüin, je nnojoishi nianjachin wane toolo, ja'itaichi süpüshin maka nnojoliire naa süpüshikana.

Akachetnaa

Palajanaa tü majayükat akachennüsü iipünaa; sutu'upaa saajuuna miichikat, e'isale'ennüsü sulu'u wane süi jeketü je mouuisü. Yuttusu sulu'u tü su'ulakat, pa'ataawasü tü sütünakat je yentaawasü tü süpü'ükalüirua. Tü su'ulakat kaajunasü wane kuluulu aa'inmajia tü majayükat süpüla nnojolüinjatüin kasain shi'irüin.  

Aamajüsü kojuya Ka'i . Eesü saamajüle piama Ka'i, apünüin Ka'i, pienchi Ka'i shiale; O'unüsü süchiirua tü süka'iyainjatkat sünain süttaa.  

Asi'nnüsü ne'e Jawaapia watua süpüla Ka'ikat, wane wunu'u ishooitüsü je kojosü je püsiasü; shira wane suurula wunu'u süpüla anainjatüin sükashia.  

Eesü wane wunu'u Yoto'u sünülia, eetüinjatü sütüma je tuttuinjatü süpüla uleinjatüin shia süle'eru'upüna je sütalu'u püna.       

Süpüla saawala'injatüin süchiki tia, asi'nnüsü kasuwo'ulu, wane wunu'u ayu'luushi süle'eru'ujee mmakat. Süchikijee süpüshua'a tia, asi'nnüsü Pali'ise watua süpüla Ka'ikat, wane wunu'u irasü ayu'luushi sünainjee tü süchonkat waraarat. So'ukuwalu'uinjatü ma'i tü aa'innakat sümüin süpüla uleinjatüin Shia je wayuujatüin anasü.       

Kapülainsü süpüshua'a tü akuaippa aa'innakat sümüin tü majayütkat.       

Kachetüsü jo tü majayütkat iipünaa süka yarüttüin tü mmakat je kanainsü ayuulii; nnojotka'a Kachetsüin ne'e tü Shia atüwaa, eesü tü kasa kapülainjatkat; Shia süpüla uleinjatüin tü majayütkat süpüla anainjatüin sa'in, süpüla ka'atapalainjatüin je katsinjatüin sa'ain je shi'iruku.       

Tüü maka yaa aainjünüsü watta'a maalü, nnojotsü aainjünüin kale'u je aipa'a. Watta'a maalü su'ttia wane Ka'i jeketü, ma'aka nukuaippa chi Ka'ikai. Watta'a maalü talatüsü sa'in wayuu je katsinsü.       

O'ojitnaa       

Kettaapa süpüshua'a tía, o'oojinnüsü tü majayütkat süchikijee süshakatitnüin, süse'eru'u aikat wanaa sümaa eein jimatüi.        

Tü o'oojookat antitsü ulee je nnojotsü su'upalain wayuu je loteesü ma'i sukuwa'ipa.        

Aikale'ennüsü tü majayütkat saa'u wane ipa süpüla shi'rüinjatüin miyo'uwaa, süka jamüin tü ipakat aküjasü süchiki miyo'uwaa. Tü majayütkat süpülasü tü jemiaikat je süsamala sawai; jepitüsü, mashe'insat je maichesat, je jonotüsü tü su'walakat süpüleeruajee. 

Ojui'jünaa       

Tü majayütkalü ko'ulasü wanee süi iipünasü, apürü'lainjatü so'u wanee aipirua ka'i saja'tapa tü sükashiakalü, ashakatitnajatü süpüla ajuijunaakalü, sujuijuin wanee sutpayuu ekai kapüralain süpüla supaainjatüin tü saa'anasiakat sünain shiakat, tü süitkalü yootüinjatü sümaa supula süikale'erüin saa'in tü majayütchonkalü. Saapüinjatü wanee pütchi analu'ujatü shiaalu anainjatüin sukua'ipa watta ka'i. Ekirajainjatü sünain e'inaa susu otta jo atulaa süi. Maima kasa sütüinjatü sümaa suttakalaü so'u wanee juya,asüinjatü Wainma wunu'u süpüla anachoinjatüin sütapa'a, o'ojüinjatü weinshi maalia, eeiwaa aikalü.